open-index/open-wikipedia-markdown huggingface dataset:
Όστια

**Όστια** (μεσαιωνική ελληνική: *ὄστια*, λατινική: *hostia*) είναι ο αγιασμένος άζυμος άρτος που προσφέρεται σε Εκκλησίες του Δυτικού Χριστιανισμού, κυρίως από την Λατινική Εκκλησία, κατά την Θεία Ευχαριστία. Μαζί με το κρασί, είναι ένα από τα δύο στοιχεία της Θείας Ευχαριστίας. Η ρωμαιοκαθολική θεολογία διδάσκει γενικά ότι στους Λόγους της Καθαγίασης η ουσία του ψωμιού μετατρέπεται σε Σώμα Χριστού ("μετουσίωσις").

## Ρωμαιοκαθολική Εκκλησία

Για τους Ρωμαιοκαθολικούς η Θεία Ευχαριστία είναι η ίδια η θυσία του Σώματος και του Αίματος του Κυρίου Ιησού Χριστού, την οποία Εκείνος σύστησε για να διαιωνίσει (έως ότου έλθει) τη θυσία του Σταυρού, εμπιστευόμενος έτσι στην Εκκλησία του την ανάμνηση του Θανάτου και της Ανάστασής του. Είναι το σημείο της ενότητας, ο σύνδεσμος της αγάπης, το πασχαλινό συμπόσιο κατά το οποίο οι πιστοί λαβαίνουν τον Χριστό. Είναι η πηγή και το αποκορύφωμα όλης της Χριστιανικής ζωής. Η Θεία Ευχαριστία εκτυλίσσεται σε δύο μεγάλα μέρη, που αποτελούν μια μόνη πράξη της Θείας Λατρείας: την ακολουθία του Λόγου, η οποία περιλαμβάνει την αναγγελία και την ακρόαση του Λόγου του Θεού, και την Ευχαριστιακή Ακολουθία, η οποία περιλαμβάνει την προσφορά του άρτου και του οίνου, την Ευχαριστιακή ευχή ή αναφορά, που εμπεριέχει τις λέξεις της καθαγίασης και τη θεία κοινωνία. Λειτουργός της τέλεσης της Θείας Ευχαριστίας είναι ο ιερέας (Επίσκοπος ή πρεσβύτερος), έγκυρα χειροτονημένος, ο οποίος ενεργεί στο πρόσωπο του Χριστού ως Κεφαλή και στο όνομα της Εκκλησίας.
 
Στη Ρωμαϊκή Τελετουργία, χρησιμοποιείται άζυμος άρτος όπως στο Εβραϊκό Πάσχα ή Γιορτή των Άζυμων και κρασί. Ο Κώδικας του Κανονικού Δικαίου της Ρωμαιοκαθολικής Εκκλησίας απαιτεί η όστια να παρασκευάζεται μόνο από αλεύρι σιταριού και νερό, και να παρασκευάζονται πρόσφατα, ώστε να μην υπάρχει κίνδυνος αλλοίωσης. Στη συνέχεια, σπάει σε μικρά στρογγυλά κομμάτια και προσφέρεται στους πιστούς (βάσει του ότι η κλάση του άρτου έγινε την πρώτη ημέρα της εορτής των αζύμων Μκ 14:12-26 Λκ 22:7-23 Μτθ 26:6-21).

Κατά τη διάρκεια του μυστηρίου γίνεται μετουσίωση του άρτου και του οίνου σε Σώμα και Αίμα του Χριστού. Μετουσίωσις σημαίνει τη μετατροπή όλης της ουσίας του άρτου στην ουσία του Σώματος του Χριστού και όλης της ουσίας του οίνου στην ουσία του Αίματός του. Αυτή η μετατροπή πραγματοποιείται κατά την ευχαριστιακή ευχή, διαμέσου της αποτελεσματικότητας της δράσης του Λόγου του Χριστού και της δράσης του Αγίου Πνεύματος. Για να λάβουν οι πιστοί τη Θεία Κοινωνία επιβάλλεται να είναι πλήρως ενσωματωμένοι στη Ρωμαιοκαθολική Εκκλησία και να βρίσκονται σε κατάσταση χάρης, δηλαδή χωρίς θανάσιμη αμαρτία στη συνείδησή τους. Όποιος συνειδητοποιεί ότι έπραξε μια βαριά αμαρτία οφείλει να λάβει το Μυστήριο της Συμφιλίωσης πριν προσέλθει στη Θεία Κοινωνία. Είναι επίσης σημαντικό το πνεύμα της αυτοσυγκέντρωσης και της προσευχής, η τήρηση της νηστείας όπως καθορίζεται από την Εκκλησία και η ευπρέπεια του σώματος, ως σημείο σεβασμού προς τον Χριστό.

## Παραπομπές

## Δείτε επίσης
* Θεία Ευχαριστία στην Καθολική Εκκλησία
## Εξωτερικοί σύνδεσμοι

Κατηγορία:Θεία Ευχαριστία
Κατηγορία:Καθολική Εκκλησία
Κατηγορία:Λατινική Εκκλησία
Κατηγορία:Λειτουργική
Κατηγορία:Τρόφιμα θρησκευτικού χαρακτήρα
Άπελν

Το **Άπελν** (γερμ. *Appeln*) είναι χωριό και πρώην δήμος της Γερμανίας, στην Κάτω Σαξονία. Διοικητικώς, από την 1η Νοεμβρίου 2011 υπάγεται στον δήμο Μπέβερστεντ του Διαμερίσματος Κούξχάφεν. Σύμφωνα με εκτίμηση του 2021 το Άπελν είχε 425 κατοίκους, έναντι 621 κατοίκων το 1946 και 290 το κατοίκων το 1900. Η πόλη απέχει 42 χιλιόμετρα σε ευθεία γραμμή βόρεια από την πόλη της Βρέμης και 24 χιλιόμετρα από τη Βόρεια Θάλασσα, στο Μπρέμερχάφεν (εκβολή του ποταμού Βέζερ). 

Κατά τον Μεσαίωνα και αργότερα ο οικισμός ανήκε στην Αρχιεπισκοπή-πριγκιπάτο της Βρέμης, που ιδρύθηκε το 1180. Το 1648, με τη λήξη του Τριακονταετούς Πολέμου, η Αρχιεπισκοπή-πριγκιπάτο μετατράπηκε στο Δουκάτο της Βρέμης, που διοικήθηκε σε προσωπική ένωση από τον Σουηδό βασιλιά (με μια σύντομη κατοχή των Δανών, το 1712-1715) και κατόπιν από τον Οίκο του Αννόβερου.

## Παραπομπές


Απελν
Βάρντμπέμεν

Το **Βάρντμπέμεν** (γερμ. *Wardböhmen*) είναι χωριό της Γερμανίας, στην Κάτω Σαξονία. Διοικητικώς, από το 1974 υπάγεται στον Δήμο του Μπέργκεν, του Διαμερίσματος Τσέλε. Σύμφωνα με εκτίμηση του τέλους του 2022 το Βάρντμπέμεν είχε 322 κατοίκους, έναντι 351 κατοίκων το 2000. Το χωριό απέχει οδικώς 6 χιλιόμετρα βόρεια-βορειοανατολικά από την πόλη Μπέργκεν.

Το Βάρντμπέμεν αναφέρεται για πρώτη φορά σε γραπτή πηγή το έτος 1197 ως *Villa Werthebohmen*. Στην εποχή μας ο πύργος αναμεταδόσεων «Funkübertragungsstelle Bergen 1» δεσπόζει πάνω από το χωριό (από το 1986), ενώ ο παλαιός ανεμόμυλος του 1877, που λειτουργούσε μέχρι το 1975, είναι διατηρητέο κτήριο.

## Παραπομπές


Βαρντμπεμεν
Ίμενρόντε

Το **Ίμενρόντε** (γερμ. *Immenrode*) είναι χωριό της κεντρικής Γερμανίας, στην Κάτω Σαξονία. Διοικητικώς υπάγεται στον δήμο του Γκόσλαρ, του ομώνυμου Διαμερίσματος του Γκόσλαρ. Σύμφωνα με εκτίμηση του 2018 το Ίμενρόντε είχε 1.607 κατοίκους. Είναι κτισμένο σε υψόμετρο 181 μέτρα πάνω από την επιφάνεια της θάλασσας και απέχει 7 χιλιόμετρα βορειοανατολικά από την έδρα του δήμου, την πόλη Γκόσλαρ, και 20 χιλιόμετρα νοτίως του Μπράουνσβαϊγκ. Το χωριό αναφέρεται για πρώτη φορά σε έγγραφο του έτους 1124 ως *Engelin*. Στο Ένγκελν υπάρχει μικρό ξενοδοχείο και ιστορικός ανεμόμυλος ολλανδικής αρχιτεκτονικής, που ανεγέρθηκε το 1876. Καταστράφηκε μερικώς από θύελλα το 1934 και αναστηλώθηκε πλήρως, οπότε τοποθετήθηκε και ανεμογεννήτρια.

## Ονομασία και ιστορία
Η ονομασία, όπως και πολλά γερμανικά τοπωνύμια που έχουν την κατάληξη *-rode*, υποδηλώνει ότι το χωριό κτίσθηκε πάνω σε μέρος που αρχικώς ήταν δασική έκταση ή θαμνότοπος και αποψιλώθηκε προκειμένου να μετατραπεί σε βοσκότοπο ή καλλιεργούμενα εδάφη (το *-rode* προέρχεται από το ρήμα *ryddan* των γερμανικών γλωσσών, που σημαίνει «βγάζω», «καθαρίζω» ή «απαλλάσσομαι». Το πρώτο συνθετικό *immen-* σε τοπωνύμια πιθανώς αποτελεί υπόμνηση του ανθρώπου που ίδρυσε το χωριό και ίσως ονομαζόταν Ίμμο (*Immo*).

Το Ίμενρόντε αναφέρεται για πρώτη φορά σε γραπτή πηγή το έτος 1086, συγκεκριμένα σε ένα έγγραφο με το οποίο ο Αυτοκράτορας Ερρίκος Δ΄ μετεβίβαζε το Βασιλικό ανάκτορο της Βέρλα στον Επίσκοπο Ούντο του Χίλντεσαϊμ, μαζί με τα χωρία *Immenrothe et Jehthere* (το δεύτερο είναι ίσως το Gitter κοντά στην πόλη Σαλτσγκίτερ). Κατά τον Μεσαίωνα οι Κόμητες του Βόλντενμπεργκ, η Μονή του Νέουβερκ και ο κόμης Γεράρδος Α΄ του Χόλσταϊν-Ιτσεχό είχαν ιδιοκτησίες στο χωριό. Το Αββαείο του Βέλτινγκερόντε είχε το χωριό υπό την εποπτεία του επί αρκετούς αιώνες.

## Παραπομπές


Κατηγορία:Χωριά της Κάτω Σαξονίας
Γιένελτ

Το **Γιένελτ** (γερμ. *Jennelt*) είναι χωριό της Γερμανίας, στην Κάτω Σαξονία και την ιστορική περιοχή της Ανατολική Φρισία. Διοικητικώς υπάγεται στον Δήμο Κρούμχερν του Διαμερίσματος του Άουριχ. Σύμφωνα με εκτίμηση του 2012 το χωριό είχε 362 κατοίκους.

Το χωριό απέχει σήμερα σε ευθεία γραμμή 5 χιλιόμετρα ανατολικά από τη θάλασσα, ωστόσο ιστορικώς κτίσθηκε πάνω σε ένα *warft* (τεχνητό ύψωμα), ώστε να προστατεύεται από το θαλάσσιο νερό σε περιπτώσεις συνδυασμού πλημμυρίδας και βαρομετρικού χαμηλού, καθότι η περιοχή είναι τελείως επίπεδη (το υψόμετρο του χωριού είναι μόλις 1 μέτρο). Απέχει επίσης σε ευθεία γραμμή 14 χιλιόμετρα από την απέναντι ακτή της Ολλανδίας. Είναι παλαιότατος οικισμός, αναφερόμενος ως *Gein Leth* ήδη τον 8ο-9ο αιώνα μ.Χ.. Συναντάται επίσης με τις ιστορικές γραφές/ονομασίες *Geenlede*, *Jennlede*, *Jennlete* και *Jennlet*. Στο β΄ μισό του 13ου αώνα κτίσθηκε ο ναός *Jennelter Kirche* στη δυτική πλευρά του χωριού.

## Εικόνες

ChurchJenneltFreeEv.jpg|Παρεκκλήσιο στο Γιένελτ
Ziegelei Jennelt 34.jpg|Παλαιό τουβλοποιείο κοντά στο χωριό
4722710 Jennelt Orgel.jpg|Το εσωτερικό του ενοριακού ναού με το μικρό εκκλησιαστικό όργανο στα αριστερά και τον άμβωνα στα δεξιά


## Παραπομπές


Γιενελτ
Ένγκελν

Το **Ένγκελν** (γερμ. *Engeln*) είναι χωριό και πρώην δήμος της Γερμανίας, στην Κάτω Σαξονία. Διοικητικώς, από την 1η Νοεμβρίου 2011 υπάγεται στον δήμο του Μπρούχχάουζεν-Φίλζεν, του Διαμερίσματος Ντήπολτς. Σύμφωνα με εκτίμηση του 2010 το Ένγκελν είχε 1.074 κατοίκους, έναντι 1.067 κατοίκων το 1987 και 317 το κατοίκων το 1961. Είναι κτισμένο σε υψόμετρο 47 μέτρα πάνω από την επιφάνεια της θάλασσας και απέχει, σε ευθεία γραμμή, 6 χιλιόμετρα νοτιοδυτικά από την έδρα του δήμου, την κωμόπολη Μπρούχχάουζεν-Φίλζεν, και 33 χιλιόμετρα νοτίως του κέντρου της Βρέμης. Το χωριό αναφέρεται για πρώτη φορά σε έγγραφο του έτους 1124 ως *Engelin*. Στο Ένγκελν υπάρχει μικρό ξενοδοχείο και ιστορικός ανεμόμυλος ολλανδικής αρχιτεκτονικής, που ανεγέρθηκε το 1876. Καταστράφηκε μερικώς από θύελλα το 1934 και αναστηλώθηκε πλήρως, οπότε τοποθετήθηκε και ανεμογεννήτρια.

## Παραπομπές


Ενγκελν
Κυτταρογενετική

[right|thumb|Κύτταρο σε μετάφαση, θετικό για αναδιάταξη BCR/ABL με χρήση [Μέθοδος FISH|FISH]]
Η **κυτταρογενετική** είναι ουσιαστικά ένας κλάδος της επιστήμης της γενετικής, αλλά αποτελεί μέρος και της κυτταρικής βιολογίας και κυτταρολογίας. Ασχολείται με το πώς τα χρωματοσώματα αλληλεπιδρούν με τη συμπεριφορά του κυττάρου, ιδίως κατά τη μίτωση και τη μείωση. Τεχνικές που χρησιμοποιεί η κυτταρογενετική είναι μεταξύ άλλων η καρυοτυπική, η ανάλυση χρωματοσωμάτων με ζώνωση G και άλλες τεχνικές ζωνώσεως, καθώς και μοριακές μέθοδοι όπως η FISH (φθορίζων *in situ* υβριδισμός) και η CGH.

## Ιατορία
### Απαρχές
Τα χρωματοσώματα παρατηρήθηκαν για πρώτη φορά σε φυτικά κύτταρα, από τον Καρλ Νέγκελι το 1842. Η συμπεριφορά τους σε ζωικά κύτταρα (σαλαμάνδρας)  περιγράφηκε από τον Βάλτερ Φλέμινγκ, που ανεκάλυψε και τη μίτωση, το 1882.

Το επόμενο στάδιο έλαβε χώρα μετά την ανάπτυξη της γενετικής στις αρχές του 20ού αιώνα, όταν εκτιμήθηκε ότι το σύνολο των χρωμοσωμάτων (ο καρυότυπος) ήταν ο φορέας των γονιδίων. Ο Λεβίτσκι φαίνεται να ήταν ο πρώτος που όρισε τον καρυότυπο ως την φαινοτυπική εμφάνιση των σωματικών χρωματοσωμάτων, σε αντίθεση με το γονιδιακό περιεχόμενό τους. Οι έρευνες πάνω στον ανθρώπινο καρυότυπο χρειάσθηκαν πολλά χρόνια προκειμένου να απαντήσουν οριστικά την απλούστερη ερώτηση: πόσα χρωματοσώματα περιέχει ένα φυσιολογικό ανθρώπινο κύτταρο;

## Δείτε επίσης
* Καρυότυπος
* Πλοειδία

## Παραπομπές
Μύριτς

Η **Μύριτς** (γερμ. *Müritz*, από σλαβική ρίζα που σημαίνει «μικρή θάλασσα») είναι η μεγαλύτερη λίμνη που ανήκει αποκλειστικά στη Γερμανία, με έκταση 117 τετραγωνικά χιλιόμετρα. Βρίσκεται στο Μεκλεμβούργο-Δυτική Πομερανία, στη βόρεια Γερμανία. 

Το μέγιστο βάθος της λίμνης είναι 31 μέτρα. Τροφοδοτείται και αποστραγγίζεται από τον ποταμό Έλντε. Μέρος της Μύριτς και των παρακείμενων δασών και υγροτόπων προστατεύονται από το Εθνικό Πάρκο Μύριτς. Το πρώην Διαμέρισμα Μύριτς πήρε το όνομά του από τη λίμνη. Οι μεγαλύτεροι οικισμοί που συνορεύουν με τη Μύριτς είναι το Βάρεν και το Ρέμπελ, αμφότερα μεγάλα κέντρα τουρισμού στη Λιμναία περιοχή του Μεκλεμβούργου.

thumb|left|Το λιμάνι του Βάρεν στη λίμνη Μύριτς
Η λίμνη αποτελεί τμήμα της υδάτινης οδού «Τάξεως I» Μύριτς-Έλντε, την οποία διαχειρίζεται η Αρχή Υδάτινων οδών και ναυσιπλοΐας του Lauenburg (*Wasser- und Schifffahrtsamt Lauenburg*).

Η Μύριτς έχει αρκετούς μεγάλους κόλπους. Αντίθετα με το αβαθές ανατολικό μέρος της, η δυτική πλευρά της έχει κόλπους που μοιάζουν με κανάλια, όπως οι όρμοι του Ρέμπελ και του Ζήτοβ (*Röbeler Bucht* και *Sietower Bucht*). Το βαθύτερο σημείο της λίμνης βρίσκεται στα βόρεια, κοντά στην πόλη Βάρεν και εντός του κόλπου Μπίνενμύριτς, ο οποίος συνδέεται με την κυρίως λίμνη με έναν στενό πορθμό. Αντιστοίχως στη νότια όχθη βρίσκεται ο κόλπος Κλάινε Μύριτς («Μικρή Μύριτς»), από όπου ο Μύριτσαρμ εκτείνονται ακόμη νοτιότερα. Η λίμνη Μύριτς έχει διαστάσεις περίπου 29 χιλιόμετρα από βορρά προς νότο και περίπου 13 χιλιόμετρα από ανατολή προς δύση, ενώ η λεκάνη απορροής της έχει έκταση 663 τετραγωνικά χιλιόμετρα. Τροφοδοτείται με νερό από τον ποταμό Έλντε στα νότια, ο οποίος όμως εξέρχεται με την ίδια ονομασία από τη βόρεια όχθη της λίμνης, η οποία επίσης συνδέεται με τη λίμνη Κέλπινζέε στα δυτικά από το κανάλι Ρέεκ (*Reeck*), που έχει μήκος 2 χιλιόμετρα. Υπάρχουν και άλλα μικρότερα κανάλια, όπως το Μίροβ και το Μπόλτερ.

Η λίμνη δημιουργήθηκε κατά την Τελευταία εποχή παγετώνων, που στα βόρεια μέρη της Ευρώπης αποκαλείται Βαϊχζέλεια εποχή. Αρχικώς ολόκληρη η Λιμναία περιοχή του Μεκλεμβούργου ήταν μια τεράστια λίμνη, που διαχωρίσθηκε σε αρκετές μικρότερες, αλληλοσυνδεόμενες λίμνες, ως αποτέλεσμα μιας πτώσεως της στάθμης της θάλασσας.

Η στάθμη του νερού της λίμνης Μύριτς έχει μεταβληθεί αρκετές φορές τους προηγούμενους αιώνες, κυρίως ως αποτέλεσμα ανθρώπινων δράσεων. Τον 12ο αιώνα η επιφάνειά της βρισκόταν 60,5 μέτρα πάνω από τη στάθμη της θάλασσας. Το 1737 έφθασε σε ένα μέγιστο ύψος, 64,35 μέτρα, ως αποτέλεσμα της δημιουργίας μικρών φραγμάτων, π.χ. για τη λειτουργία νερόμυλων κατά μήκος του Έλντε. Με επιπλέον μεταβολές στα φράγματα των νερόμυλων, η στάθμη της λίμνης έπεσε στο σημερινό της υψόμετρο των 62 μέτρων πάνω από την επιφάνεια της θάλασσας, το 1836.

Ο μεγαλύτερος οικισμός που είναι κτισμένος στις όχθες της λόμνης Μύριτς είναι η πόλη Βάρεν, ενώ άλλοι οικισμοί είναι (δεξιόστροφα) τα χωριά Ρέχλιν, Πρίμπορν, Φίπεροβ (*Vipperow*), Λούντορφ, η κωμόπολη Ρέμπελ και τα χωριά Γκόττουν, Ζήτοβ (*Sietow*) και Κλινκ.

## Παραπομπές


Μυριτς
Λιμνη Μυριτς
Βάρεν (Μύριτς)

Το **Βάρεν** (γερμ. *Waren an der Müritz*) είναι πόλη της Γερμανίας στο Μεκλεμβούργο-Δυτική Πομερανία. Μέχρι τη διοικητική μεταρρύθμιση του 2011 ήταν πρωτεύουσα του πρώην Διαμερίσματος Μύριτς (*Kreis Müritz*). Είναι κτισμένη στη βόρεια όχθη της μεγάλης Λίμνης Μύριτς, περίπου 40 χιλιόμετρα δυτικά του Νοϊμπράντενμπουργκ. Ο δήμος του Βάρεν είναι ο δεύτερος μεγαλύτερος σε έκταση από όλους τους δήμους του Μεκλεμβούργου - Δυτικής Πομερανίας. Στο κέντρο της πόλεως βρίσκεται η μικρή γραφική λιμνούλα Χέρενζεε (*Herrensee*), ενώ προς τα βόρεια η πόλη συνορεύει με άλλες λίμνες: την Κέλπινζέε, την Τηφβάρενζέε τη Φάισνεκζέε, τη Μέλτσερζέε και τη λιμνούλα Βάουπακζέε. Το Βάρεν ήταν παραδοσιακά τόπος διακοπών για «αεροθεραπεία» (*Luftkurort*).

Το Βάρεν είναι αρχαία πόλη, καθώς αναφέρεται το 150 μ.Χ. από τον Αλεξανδρινό γεωγράφο Κλαύδιο Πτολεμαίο με την ονομασία **Βίρινον** και έτσι είναι ένα από τα πρώτα τοπωνύμια που καταγράφηκαν στο έδαφος του Μεκλεμβούργου - Δυτικής Πομερανίας. Ως τέτοιο, είναι ένας από τους οικισμούς του παιχνιδιού ιστορικής στρατηγικής Total War: Rome II (ως *Virunium*).

## Παραπομπές


Βαρεν
Τζην Σάλιβαν

Η **Τζην Σάλιβαν** (αγγλ. *Jean Sullivan*, 26 Μαΐου 1923 – 27 Φεβρουαρίου 2003) ήταν Αμερικανίδα ηθοποιός και χορεύτρια. Έπαιξε σε κινηματογραφικές, τηλεοπτικές και θεατρικές παραγωγές, και χόρεψε τόσο φλαμένκο όσο και μπαλέτο, το τελευταίο με το American Ballet Theatre.

Η Σάλιβαν γεννήθηκε στην πόλη Λόγκαν της Γιούτα και το πρώτο τέκνο του συνταγματάρχη Αλεξάντερ Σάλιβαν και της συζύγου του Κλαιρ Κάρντον-Σάλιβαν. Είχε δύο μικρότερες αδελφές και έναν αδελφό. Μεγαλώνοντας, έζησε στο Τέξας, στο Οχάιο και την πολιτεία της Νέας Υόρκης, προτού φθάσει στο Χόλυγουντ. Εκεί εγγράφηκε στο UCLA, αρχικώς για να σπουδάσει αγγλική φιλολογία, αλλά μετάβαλε το αντικείμενό της στις θεατρικές σπουδές.

Την ανεκάλυψε ένας κυνηγός ταλέντων της Warner Bros., που την είδε να ερμηνεύει έναν ρόλο στο θεατρικό έργο *[[Η Μικρή μας Πόλη]]* στο UCLA, και την έπεισε να υπογράψει συμβόλαιο. Το 1943 η Σάλιβαν είχε δηλώσει ότι χρειάσθηκε ένα εξάμηνο για την πείσει για μια σταδιοδρομία στον κινηματογράφο, καθώς μέχρι τότε σχεδίαζε να γίνει χορεύτρια του μπαλέτου. Και πράγματι, μετά από λίγες ταινίες ακολούθησε το όνειρό της: σπούδασε χορό και χόρεψε επαγγελματικά στη Νέα Υόρκη, καταλήγοντας στο American Ballet Theatre. Επιπλέον, έπαιζε ισπανική κιθάρα, βιολοντσέλο και πιάνο.

Η Σάλιβαν πέθανε από καρδιακή προσβολή στο Γούντλαντ Χιλς της Καλιφόρνια, σε ηλικία 79 ετών. Είχε μία κόρη, την ηθοποιό Φραντσέσκα Πόστον από τον ηθοποιό Τομ Πόστον, τον οποίο παντρεύτηκε το 1955, αλλά διαζεύχθηκε 6 χρόνια αργότερα.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανοί χορευτές
NGC 2890

Ο **[[Νέος Γενικός Κατάλογος|NGC]] 2890** είναι φακοειδής γαλαξίας στον αστερισμό Ύδρα. Η ταχύτητά του συγκριτικά με την κοσμική ακτινοβολία υποβάθρου είναι , και κατά συνέπεια απέχει, βάσει του νόμου του Χαμπλ, περίπου 263 εκατομμύρια έτη φωτός. Τον ανακάλυψε ο αστρονόμος Φράνσις Λίβενγουορθ (Francis Leavenworth) στις 11 Ιανουαρίου 1886. Σύμφωνα με τη βάση SIMBAD είναι γαλαξίας Σίφερτ τύπου II.

## Υπερκαινοφανείς
Έχει παρατηρηθεί ένας υπερκαινοφανής στον NGC 2890: ο τύπου Ia **SN 2023xnl** στις 11 Νοεμβρίου 2023.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ύδρα (αστερισμός)
2890
26778
Κατηγορία:Γαλαξίες Σίφερτ
-02-24-024
Φωτεινή Βαβάτση

Η **Φωτεινή Βαβάτση** (γενν. 16 Μαρτίου 1974, Θεσσαλονίκη) είναι Ελληνίδα αθλήτρια της τοξοβολίας και αξιωματικός επί τιμή του Πυροσβεστικού Σώματος. Εκπροσώπησε την Ελλάδα στους Θερινούς Ολυμπιακούς Αγώνες της Αθήνας το 2004, συμμετέχοντας στο ατομικό και το ομαδικό αγώνισμα.

## Ολυμπιακοί Αγώνες 2004
Στον προκριματικό γύρο του ατομικού αγωνίσματος, κατέλαβε την 51η θέση με 609 πόντους σε 72 βολές. Στη φάση των «64», αγωνίστηκε ενάντια στην Τετιάνα Μπερέζνα από την Ουκρανία και ηττήθηκε με σκορ 160–156, καταλαμβάνοντας τελικά την 35η θέση στη γενική κατάταξη.

Στο ομαδικό αγώνισμα, μαζί με τις Ευαγγελία Ψάρρα και Ελπίδα Ρομαντζή, η ελληνική ομάδα κατέλαβε την 5η θέση στην τελική κατάταξη.

  

## Στρατιωτική και Επαγγελματική Σταδιοδρομία
Εκτός αγωνιστικής δραστηριότητας, η Βαβάτση υπηρετεί στο Πυροσβεστικό Σώμα ως αξιωματικός επί τιμή. Κατά το έτος 2019, εκπροσώπησε την Ελλάδα στο 1ο Ευρωπαϊκό Στρατιωτικό Πρωτάθλημα Τοξοβολίας που διεξήχθη στην Αθήνα, καταλαμβάνοντας την 12η θέση στο recurve γυναικών.

 

## Παραπομπές


Κατηγορία:Τοξοβολία στους Ολυμπιακούς Αγώνες
Κατηγορία:Έλληνες αθλητές της τοξοβολίας
NGC 3596

Ο **[[Νέος Γενικός Κατάλογος|NGC]] 3596** είναι σπειροειδής γαλαξίας στον αστερισμό Λέοντα. Τον ανακάλυψε ο αστρονόμος Ουίλιαμ Χέρσελ (William Herschel) στις 8 Απριλίου 1784 και βρίσκεται κάτω από τον αστέρα θ Λέοντα. Ανήκει στην Ομάδα γαλαξιών Λέοντα II, μια σειρά από γαλαξίες και σμήνη γαλαξιών που εκτείνονται πέρα από το δεξιό άκρο του Υπερσμήνους της Παρθένου. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Λέων (αστερισμός)
3596
34298
06277
[+03-29-013
NGC 3947

Ο **[[Νέος Γενικός Κατάλογος|NGC]]3947** είναι ραβδωτός σπειροειδής γαλαξίας στον αστερισμό Λέοντα. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια απέχει, βάσει του νόμου του Χαμπλ,  εκατομμύρια έτη φωτός. Μελέτες που δεν βασίζονται στην μετατόπιση προς το ερυθρό δίνουν εκτιμήσεις  εκατομμυρίων ετών φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 26 Απριλίου 1785.

## Υπερκαινοφανείς
Έχουν παρατηρηθεί τέσσερις υπερκαινοφανείς στον NGC3947:
* Ο **SN1972C**, αγνώστου τύπου, στις 18 Ιανουαρίου 1972.
* Ο **SN2001P**, τύπου Ia, την 31η Ιανουαρίου 2001.
* Ο **SN2006aa**, τύπου IIn, στις 8 Φεβρουαρίου 2006.
* Ο **SN2013G**, τύπου Ia, στις 5 Ιανουαρίου 2013.

## Ομάδα γαλαξιών
Ο NGC 3947 ανήκει στην ομάδα γαλαξιών NGC3842 που αποτελείται από δεκαέξι γαλαξίες. Η ομάδα αυτή ανήκει στο Σμήνος γαλαξιών του Λέοντα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Λέων (αστερισμός)
3947
37264
06863
+04-28-088
Κατηγορία:Ομάδα γαλαξιών NGC 3937
Διάβαση της Ερυθράς Θάλασσας

Η **διάβαση της Ερυθράς Θάλασσας** είναι ένα από τα πιο γνωστά γεγονότα της Βίβλου και περιγράφεται στο βιβλίο της Εξόδου. Σύμφωνα με την αφήγηση, ο Μωυσής, υπό την καθοδήγηση του Θεού, οδήγησε τους Ισραηλίτες έξω από την Αίγυπτο, όπου ήταν σκλάβοι.

Όταν οι Ισραηλίτες έφτασαν στην Ερυθρά Θάλασσα, βρέθηκαν παγιδευμένοι ανάμεσα στη θάλασσα και τον αιγυπτιακό στρατό που τους καταδίωκε. Ο Μωυσής, με την εντολή του Θεού, σήκωσε το ραβδί και χώρισε τα νερά της θάλασσας, δημιουργώντας έναν διάδρομο ξηράς μέσω του οποίου οι Ισραηλίτες πέρασαν με ασφάλεια (Η ακριβής φράση από την Έξοδο 14:16 είναι: «Και συ ύψωσον την ράβδον σου, και έκτεινον την χείρα σου επί την θάλασσαν, και σχισθήτω αυτή, και ας διαβώσιν οι υιοί Ισραήλ δια μέσου της ξηράς εν μέσω της θαλάσσης»).  Όταν οι Αιγύπτιοι προσπάθησαν να τους ακολουθήσουν, δόθηκε η παρακάτω εντολή:  "Ύδατα λαβεται θεση ωστε δαιμονα ποδι να μην διαβει" και τα νερά επέστρεψαν και τους καταπόντισαν.

Κατηγορία:Βιβλίο της Εξόδου
WWF (μορφή αρχείου)

Το **WWF** είναι μια τροποποιημένη μορφή του ανοιχτού προτύπου PDF, που προωθείται από το γερμανικό παράρτημα του Παγκόσμιο Ταμείο για τη Φύση (WWF). Σκοπός της μορφής αυτής είναι η μείωση της περιττής εκτυπώσεως εγγράφων, καθώς τα αρχεία WWF έχουν απενεργοποιημένη τη δυνατότητα εκτυπώσεως. Η μορφή αυτή βασίζεται σε αρχεία PDF με ρυθμίσεις ασφαλείας που απαγορεύουν την εκτύπωση, και χρησιμοποιεί την επέκταση αρχείου ".wwf".

Η επίσημη ιστοσελίδα του WWF αναφέρει ότι τα αρχεία WWF μπορούν να ανοιχθούν από τις περισσότερες εφαρμογές που υποστηρίζουν PDF, αν και η δυνατότητα εκτύπωσης παραμένει απενεργοποιημένη. Το λογισμικό για τη δημιουργία αρχείων WWF είναι διαθέσιμο για Mac OS X και για Windows XP και νεότερες εκδόσεις.

## Τεχνικές λεπτομέρειες
Τα αρχεία WWF είναι ουσιαστικά αρχεία PDF με τις ρυθμίσεις ασφαλείας για την εκτύπωση ορισμένες ως "μη επιτρεπόμενη", και με την επέκταση αρχείου ".wwf". Η αδυναμία εκτύπωσης προκύπτει από τις ρυθμίσεις ασφαλείας που ενσωματώνονται στο αρχείο PDF, τις οποίες σέβονται ορισμένοι αναγνώστες PDF, όπως το Adobe Reader. Ωστόσο, άλλοι αναγνώστες PDF, όπως το Ghostscript, ενδέχεται να αγνοούν αυτήν τη ρύθμιση, καθιστώντας τα αρχεία WWF εκτυπώσιμα.

## Κριτική
Η πρωτοβουλία έχει επικριθεί για τον περιορισμό των δικαιωμάτων των χρηστών, καθώς και για την αναποτελεσματικότητά της, δεδομένου ότι ορισμένοι αναγνώστες PDF επιτρέπουν την εκτύπωση παρά τους περιορισμούς. Επιπλέον, έχει αναφερθεί ότι το λογισμικό επικοινωνεί με τους διακομιστές του WWF χωρίς τη συγκατάθεση του χρήστη. Η μορφή WWF έχει επίσης επικριθεί για παραβίαση της άδειας BSD και για ασυμβατότητα με τις αρχές του κινήματος ελεύθερου και ανοιχτού λογισμικού.

## Παραπομπές

## Εξωτερικοί σύνδεσμοι
* Επίσημη ιστοσελίδα WWF 

Κατηγορία:Μορφές αρχείων υπολογιστή
Λουκάς Αναγνωστόπουλος

Ο Λουκάς Αναγνωστόπουλος είναι σύγχρονος Έλληνας ποιητής και συγγραφέας, γεννημένος το 1980 στη Λαμία. Εδώ και πάνω από δύο δεκαετίες ζει και εργάζεται στην Αθήνα, όπου έχει αναπτύξει πλούσια λογοτεχνική και αρθρογραφική δραστηριότητα. Είναι συνιδρυτής και αρθρογράφος στον ιστότοπο «Μεταξύ μας» και συνεργάζεται με εφημερίδες στην Ελλάδα και την Κύπρο, όπως η «Η Αλήθεια». Επιπλέον, αρθρογραφεί στα περιοδικά «Λογοτεχνικό Δελτίο» και «Σπορά».

Απόφοιτος της ΑΣΟΕΕ, ο Αναγνωστόπουλος συνδυάζει τη λογοτεχνική του έκφραση με την κοινωνική και φιλοσοφική ανάλυση. Το έργο του χαρακτηρίζεται από βαθιά κατανόηση της ανθρώπινης φύσης και ικανότητα να συνδέει το παρελθόν με το παρόν, συχνά μέσα από τη χρήση μυθολογικών και ιστορικών αναφορών.

Έχει εκδώσει τις ποιητικές συλλογές «Σαράντα μικρές περιπλανήσεις» (Άνεμος Εκδοτική, 2020) και «Μετέωρη εποχή» (Εκδόσεις Γράφημα, 2022), καθώς και το δοκίμιο «Οι μύθοι του χθες και οι άνθρωποι του σήμερα» (Εκδόσεις Γράφημα, 2021). Στο δοκίμιό του, εξετάζει πώς οι αρχαίοι ελληνικοί μύθοι παραμένουν επίκαιροι, αναδεικνύοντας τις αναλογίες μεταξύ των αρχαίων ηρώων και της σύγχρονης πραγματικότητας.

Ο Αναγνωστόπουλος είναι μέλος του «Ομίλου Φθιωτών Λογοτεχνών και Συγγραφέων» και του «Φιλολογικού Ομίλου Ελλάδος». Σε συνεντεύξεις του, έχει εκφράσει την άποψη ότι η λογοτεχνία αποτελεί απάντηση στην αέναη αναζήτηση του ανθρώπου, ενώ αντιμετωπίζει τη συγγραφή ως μέσο προσωπικής έκφρασης και επικοινωνίας.

## Παραπομπές


Συνέντευξη στο High TV
Ιερός Ναός Αγίου Νεκταρίου Πανοράματος Βούλας

O **Ιερός Ναός Αγίου Νεκταρίου Πανοράματος Βούλας** είναι ορθόδοξη χριστιανική εκκλησία στη Βούλα Αττικής. Υπάγεται στην Ιερά Μητρόπολη Γλυφάδας, Ελληνικού, Βούλας, Βουλιαγμένης και Βάρης και ο ρυθμός του Ναού είναι τρίκλιτος Βασιλικός μετά τρούλου και χωρητικότητας χιλίων ατόμων. Ο Ναός πανηγυρίζει στις 9 Νοεμβρίου, στις 3 Σεπτεμβρίου και στις 11 Ιουνίου.

## Ιστορικό
Το υπόγειο τμήμα του Ναού θεμελιώθηκε στις 17 Αυγούστου 1980, υπό τον τότε Μητροπολίτη Νέας Σμύρνης Χρυσόστομο και διατήρησε την αρχική του μορφή μέχρι το 1993. Το 1992 η Ιερά Σύνοδος ενέκρινε την ανέγερση της ανωδομής του Ναού και στις 19 Μαΐου 2013 τελέσθηκαν τα εγκαίνια του Ναού.

## Παραπομπές


## Εξωτερικοί σύνδεσμοι
* Άγιος Νεκτάριος Βούλα | Arxon.gr.
* YouTube - Ιερός Ναός Αγίου Νεκταρίου Βούλας.

Κατηγορία:Εκκλησίες στην Αθήνα
Φανή Τζέλη

Η **Φανή Τζέλη** (γεννημένη στις 20 Νοεμβρίου 2001) είναι Ελληνίδα αθλήτρια του τάε κβον ντο. Έχει κατακτήσει χάλκινα μετάλλια σε ευρωπαϊκά και παγκόσμια πρωταθλήματα νεανίδων, ενώ διακρίθηκε και στους Θερινούς Ολυμπιακούς Αγώνες Νέων του 2018. Είναι μέλος του συλλόγου Ολυμπιακών Αθλημάτων Τρικάλων (ΣΟΑΤ) 

## Καριέρα

Το 2017, κατέκτησε χάλκινο μετάλλιο στην κατηγορία -55 κιλών στο Ευρωπαϊκό Πρωτάθλημα Τάε Κβον Ντο Νεανίδων που διεξήχθη στη Λάρνακα. Την ίδια χρονιά, κατέκτησε επίσης χάλκινο μετάλλιο στο Παγκόσμιο Πρωτάθλημα Τάε Κβον Ντο Νεανίδων στην Τυνησία.

Το 2018, συμμετείχε στους Θερινούς Ολυμπιακούς Αγώνες Νέων στο Μπουένος Άιρες, όπου κατέκτησε το χάλκινο μετάλλιο στην κατηγορία -55 κιλών. 
Το 2021 προκρίθηκε στους Ολυμπιακούς Αγώνες του Τόκιο, όπου αγωνίστηκε στην κατηγορία -57 κιλών, καταλαμβάνοντας την 7η θέση.

Το 2024 κατέκτησε το χάλκινο μετάλλιο στην κατηγορία -57 κιλών στο Ευρωπαϊκό Πρωτάθλημα Τάε Κβον Ντο Γυναικών που διεξήχθη στο Βελιγράδι.

## Πηγές


## Εξωτερικοί σύνδεσμοι
* Προφίλ της Φανής Τζέλη στο TaekwondoData.com

Κατηγορία:Έλληνες αθλητές του Τάε Κβον Ντο
Δίλοφο Άρτας

Το **Δίλοφο** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Το Δίλοφο βρίσκεται προς τα όρια με την Περιφέρεια Θεσσαλίας, δίπλα στον ποταμό Αχελώο και σε υψόμετρο 410 μέτρα. Απέχει 68 χιλιόμετρα Α.-ΒΑ. από την Άρτα, 38 χιλιόμετρα Α. από την Άνω Καλεντίνη (έδρα του δήμου) και 7 χιλιόμετρα  Ν. από τις Πηγές. Αναφέρεται επίσημα, ως ξεχωριστός οικισμός, το 1991 να απογράφεται στην κοινότητα Πηγών. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Πηγών που υπάγεται στη δημοτική ενότητα Τετραφυλίας του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 67 κάτοικοι.
 
## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Πέτρα Κλειδίου Άρτας

Η **Πέτρα** Κλειδιού ή **Βασιλοχώρι** ή **Χελώνα** (για τους ντόπιους) είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Η Πέτρα βρίσκεται ακριβώς στα νότια όρια με την Περιφερειακή Ενότητα Αιτωλοακαρνανίας, στις δυτικές πλαγιές των Ορέων Βάλτου και σε υψόμετρο 730 μέτρα. Απέχει περίπου 18 χιλιόμετρα ανατολικά από την Άρτα και 25 χιλιόμετρα νοτιοανατολικά από την Άνω Καλεντίνη (έδρα του δήμου). 

Η αρχική θέση του χωριού ήταν στην τοποθεσία "Ρείκια", περίπου 2 χιλιόμετρα βορειοανατολικά από την σημερινή του. Εκεί υπάρχουν ακόμα λίγα πέτρινα σπίτια που διασώθηκαν από τις κατολισθήσεις που έγιναν  τη δεκαετία του ’50 και εξ' αιτίας των οποίων κρίθηκε απαραίτητη η μετακίνηση των κατοίκων στη σημερινή τοποθεσία. Ονομάστηκε *Βασιλοχώρι* αλλά αργότερα δόθηκε επίσημη ονομασία Πέτρα της κοινότητας Κλειδίου όπου ανήκει αλλά έχει μείνει σήμερα γνωστό ως *Χελώνα* λόγω του βουνού στους πρόποδες του οποίου κτίστηκε.  

Αναφέρεται επίσημα, ως ξεχωριστός οικισμός, για πρώτη φορά το 1940 να απογράφεται στην κοινότητα Κλειδίου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Κλειδί, την Αγία Παρασκευή, την Ακροτοταμιά, το Γαλάνι και την Περδικορράχη αποτελούν την κοινότητα Κλειδίου που υπάγεται στη δημοτική ενότητα Γεωργίου Καραϊσκάκη του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 80 κάτοικοι.

## Σημείωση
Με την ονομασία Πέτρα αναφερόταν στον ίδιο δήμο, από το 1953 έως το 2001, ο σημερινός οικισμός Άνω Πέτρα της κοινότητας Πέτρας, ο οποίος βρίσκεται 18 χιλιόμετρα Δ.-ΒΔ. του χωριού. 

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Γιάσμουντ

257px|right|thumb|Η θέση της χερσονήσου (κόκκινο) στη νήσο Ρύγκεν (λευκό)
Η **Γιάσμουντ** (γερμ. *Jasmund*) είναι χερσόνησος που βρίσκεται πάνω στη νήσο Ρύγκεν, το μεγαλύτερο νησί της Γερμανίας, το οποίο υπάγεται διοικητικώς στο Μεκλεμβούργο-Δυτική Πομερανία. Συνδέεται στ βορειοδυτικά με τη χερσόνησο Βίτοο, το βορειότερο τμήμα του νησιού, και με την κεντρική περιοχή του νησιού, το Μούτλαντ, με τους στενούς ισθμούς Σάαμπε και Σμάλε Χάιντε, αντιστοίχως. Η κωμόπολη Ζάσνιτς και ο δήμος Ζάγκαρντ βρίσκονται πάνω στη Γιάσμουντ.

Στο ανατολικό τμήμα της χερσονήσου βρίσκεται το Εθνικό Πάρκο Γιάσμουντ, το οποίο καλύπτει περίπου 30 τετραγωνικά χιλιόμετρα και ιδρύθηκε το 1990. Η χερσόνησος είναι περισσότερο γνωστή για τους βράχους κιμωλίας (κρητίδας).

## Παραπομπές


Γιασμουν
Πλάτανος Αστροχωρίου Άρτας

Ο **Πλάτανος** Αστροχωρίου είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Ο Πλάτανος βρίσκεται στις βόρειες πλαγιές των Ορέων Βάλτου, σε υψόμετρο 820 μέτρα. Απέχει 50 χιλιόμετρα ΒΑ. από την Άρτα, 20 χιλιόμετρα Α.-ΒΑ. από την Άνω Καλεντίνη (έδρα του δήμου) και 3 (οδικά) χιλιόμετρα ΒΑ. από το Αστροχώρι. 

Αναφέρεται επίσημα, ως ξεχωριστός οικισμός, για πρώτη φορά το 1971 να απογράφεται στην κοινότητα Αστροχωρίου ενώ το 1985 ορίστηκε έδρα της. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Αστροχώρι, την Βουτανιάδα και τις Καστανιές αποτελούν την κοινότητα Αστροχωρίου που υπάγεται στη δημοτική ενότητα Τετραφυλίας του Δήμου Γεωργίου Καραϊσκάκη και σύμφωνα με την απογραφή του 2021 απογράφησαν 140 κάτοικοι. 

## Σημείωση
Στην Άρτα αλλά στον Δήμο Κεντρικών Τζουμέρκων είναι ο συνώνυμος οικισμός Πλάτανος Αθαμανίου.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Τομ Πόστον

Ο **Τόμας Γκόρντον Πόστον** (αγγλ. *Thomas Gordon Poston*, 17 Οκτωβρίου 1921 – 30 Απριλίου 2007) ήταν Αμερικανός ηθοποιός, που εμφανίσθηκε σε πολλούς τηλεοπτικούς ρόλους από τη δεκαετία του 1950 μέχρι τις αρχές του 21ου αιώνα: αναφέρεται ότι είχε εμφανισθεί σε περισσότερες κωμικές σειρές από οποιονδήποτε άλλο Αμερικανό ηθοποιό. Ως πιο αξιοσημείωτος ρόλος του αναφέρεται εκείνος του Τζωρτζ Άτλυ τη δεκαετία του 1980, στην κωμική σειρά καταστάσεων του CBS *[[Newhart]]*, για τον οποίο προτάθηκε τρεις φορές για Βραβεί Έμμυ. Εκτός αυτών είχε μερικούς ρόλους σε κινηματογραφικές ταινίες, ενώ εμφανιζόταν συχνά και στο θέατρο, καθώς και σε τηλεοπτικά παιχνίδια.

Ο Πόστον γεννήθηκε στο Κολόμπους και γονείς του ήταν ο Τζωρτζ και η Μάργκαρετ Πόστον. Ο πατέρας του ήταν χημικός τροφίμων και είχε ποτοπωλείο.

Μετά το σχολείο, ο Τομ Πόστον σπούδασε στο Κολλέγιο Bethany, στη Δυτική Βιρτζίνια, αλλά δεν απεφοίτησε ποτέ. Το 1941 κατατάχθηκε στην τότε Αεροπορία Στρατού των ΗΠΑ και πέταξε ως πιλότος στον Β΄ Παγκόσμιο Πόλεμο, πάνω από τη Β. Αφρική, την Ιταλία, τη Γαλλία και την Αγγλία, ενώ έρριξε και αλεξιπτωτιστές κατά τη Μάχη της Νορμανδίας.

Μετά την απόλυσή του από την αεροπορία ο Πόστον άρχισε να σπουδάζει ηθοποιία στη Νέα Υόρκη, αποφοιτώντας από την Αμερικανική Ακαδημία Δραματικών Τεχνών.

## Παραπομπές


Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί πιλότοι
Στενό του Χενιτσέσκ

[μικρογραφία|[Χάρτης της Κριμαίας με το στενό του Χένιτσεκ στο επίκεντρο]]
Το **Στενό του Χενιτσέσκ** ή **του Γκενιτσέσκ** είναι θαλάσσιο στενό, που συνδέει το σύστημα από αβαθείς λιμνοθάλασσες Συβάς (το οποίο χωρίζει την Κριμαία από την ηπειρωτική Ουκρανία) με την Αζοφική Θάλασσα.

Το στενό έχει μήκος 4 χιλιόμετρα, αλλά πλάτος μόλις 80 έως 150 μέτρα και μέσο βάθος 4,6 μέτρα. Εξαιτίας της στενότητάς του αποκαλείται κάποτε και «Λεπτό στενό», τόσο από τους Ρώσους, όσο και από τους Ουκρανούς.

## Παραπομπές


Χενιτσεσκ
Στενο Χενιτσεσκ
Χερσόνησος του Κερτς

thumb|285px|Χάρτης της χερσονήσου του Κερτς στην αρχαιότητα
Η **Χερσόνησος του Κερτς** (ρωσ. Керченский полуостров, ουκρ. Керченський півострів) είναι σημαντική χερσόνησος, αν και «υπο-χερσόνησος» της Κριμαίας, στο ανατολικό μέρος της, απέναντι από τη Χερσόνησο του Ταμάν. Η βόρεια ακτή της Χερσονήσου του Κερτς είναι στην Αζοφική Θάλασσα και η νότια στην ανοικτή Μαύρη Θάλασσα, ενώ η δυτική πλευρά της απολήγει στον Πορθμό του Κερτς, τον Κιμμέριο Βόσπορο των αρχαίων.

Κατά την αρχαιότητα η περιοχή της χερσονήσου ήταν γνωστή στην ελληνική γλώσσα ως **Χερσόνησος Τραχεία** (λατ. *Trachea*). Η χερσόνησος του Κερτς περιβάλλεται σχεδόν εξ ολοκλήρου από νερό και μόνο στα δυτικά συνδέεται με την υπόλοιπη Κριμαία με τον Ισθμό του Ακ-Μονάι, που έχει εύρος 17 χιλιόμετρα, ενώ το μήκος της χερσονήσου είναι πάνω από 90 χιλιόμετρα. Από υψηλές τοποθεσίες του ισθμού μπορεί κάποιος να δει και τις δύο προαναφερθείσες θάλασσες στα βόρεια και στα νότια.

Στη Χερσόνησο του Κερτς υπάρχουν πολλά λασποηφαίστεια, που σχετίζονται συχνά με κοιτάσματα πετρελαίου και φυσικού αερίου, όπως συμβαίνει και στο Αζερμπαϊτζάν.

## Παραπομπές


Χερσονησος Κερτς
Κερτς
Χερσονησος Κερτς
Γκεβόρκ Βαρτανιάν

Ο **Γκεβόρκ Αντρέεβιτς Βαρτανιάν** (ρωσ. Геворк Андреевич Вартанян, αρμεν. Գևորգ Վարդանյան, 17 Φεβρουαρίου 1924 – 10 Ιανουαρίου 2012) ήταν Σοβιετικός κατάσκοπος αρμενικής καταγωγής. Υπήρξε, μαζί με τη μετέπειτα σύζυγό του Γκοάρ Βαρτανιάν, βασικός παράγοντας της ματαιώσεως της Επιχειρήσεως «Μακρύ άλμα», ενός υποτιθέμενου εγχειρήματος της ναζιστικής Γερμανίας με επικεφαλής τον Ότο Σκορτσένυ, να δολοφονηθούν οι Στάλιν, Τσώρτσιλ και Ρούζβελτ στο Διάσκεψη της Τεχεράνης το 1943.

Ο Βαρτανιάν γεννήθηκε από Αρμένιους γονείς στο Νέο Ναχιτσεβάν της ΕΣΣΔ. Ο πατέρας του ήταν επίσης πράκτορας των σοβιετικών μυστικών υπηρεσιών, ο οποίος στάλθηκε στην Περσία το 1930, όπου εργάστηκε επί 23 χρόνια υπό την κάλυψη ενός πλούσιου εμπόρου. Ο Γκεβόρκ δεν ήταν καν 18 ετών όταν εντάχθηκε στη μυστική υπηρεσία.

Στις 4 Φεβρουαρίου 1940 ο Γκεβόρκ ήρθε σε επαφή με την κατοικία της σοβιετικής υπηρεσίας πληροφοριών στην Τεχεράνη, συμπεριλαμβανομένου του Ιβάν Αγκαγιάντς. Στην Τεχεράνη ο Βαρτανιάν σχημάτισε μια φιλοσοβιετική ομάδα, η οποία αναγνωρίστηκε από την ιρανική αστυνομία το 1941, γεγονός που τον επέφερε την τρίμηνη φυλάκισή του.

## Παραπομπές


Κατηγορία:Κατάσκοποι
Γάιος Τερέντιος Τούλιος Γεμίνος

Ο **Γάιος Τερέντιος Τούλλιος Γεμίνος**, λατιν.: *Gaius Terentius Tullius Geminus*, ήταν Ρωμαίος συγκλητικός της πρώιμης Ρωμαϊκής Αυτοκρατορίας, ο οποίος άκμασε υπό τη βασιλεία του Κλαύδιου. Διετέλεσε αντικαταστάτης ύπατος στο *υπατικό διάστημα (nundinium)* του Σεπτεμβρίου-Δεκεμβρίου 46 ως συνάδελφος του Mάρκου Ιούνιου Σιλανού.  Δεν είναι σαφές εάν ένας ποιητής ονόματι Τούλλιος Γεμίνος, του οποίου τα ποιήματα περιλαμβάνονται στην *[[Παλατινή Ανθολογία]],* είναι ο ίδιος άνθρωπος. 

Αν και ο Στίβεν Ράτλητζ χρονολογεί την έναρξη της συγκλητικής του σταδιοδρομίας στη βασιλεία του Τιβέριου,  το παλαιότερο μαρτυρημένο γεγονός στη ζωή του Γεμίνου είναι η θητεία του ως υπάτου. Αναφέρεται ως κυβερνήτης της Μοισίας τη δεκαετία του '50. Ένα αντίγραφο μίας επιστολής, που έγραψε στους κατοίκους της Ιστρίας, στην οποία υποστήριζε τα δικαιώματά τους στις εκβολές του Δούναβη, διασώθηκε σε ένα σύνολο επιγραφών γνωστό ως *Οροθεσία Λαβέριου Μαξίμου*.  Ο Γεμίνος εμφανίζεται στα *[[Χρονικά (Τάκιτου)|Χρονικά]]* του Τάκιτου, ως διώκτης του Αύλου Δίδιου Γάλλου Φαβρίκιου Βειέντωνα, κατόπιν εντολής του Αυτοκράτορα Νέρωνα, για την υποτιθέμενη συγγραφή μίας συλλογής ειρωνικών επιθέσεων κατά συγκλητικών και αρχιερέων, που ονομάζονταν "codicilis". Ο Βειέντων κρίθηκε ένοχος, εξορίστηκε από την Ιταλία και αντίγραφα των φυλλαδίων κάηκαν. 

## Αναφορές

Κατηγορία:Ύπατοι της Ρωμαϊκής Αυτοκρατορίας
Δέκιμος Λαίλιος Βάλβος (ύπατος το 46)

Ο **Δέκιμος Λαίλιος Βάλβος**, λατιν.: *Decimus Laelius Balbus,* ήταν Ρωμαίος συγκλητικός και *κατήγορος (delator)* ή πληροφοριοδότης, που δραστηριοποιήθηκε κατά τη διάρκεια του Πριγκιπάτου. Διετέλεσε αντικαταστάτης ύπατος στο *υπατικό διάστημα (nundinium)* του Ιουλίου-Αυγούστου 46, ως συνάδελφος του Mάρκου Ιούνιου Σιλανού. 

Ο πατέρας του έχει αναγνωριστεί ως ο Δέκιμος Λαίλιος Βάλβος, ύπατος το 6 π.Χ.  Ο ίδιος ο Bάλβος μπαίνει για πρώτη φορά στην ιστορία, όταν το 37 μ.Χ. κατηγόρησε την Aκουτία, την πρώην σύζυγο του Πόπλιου Βιτέλλιου του Νεότερου, για *προδοσία (maiestas)*. Μετά την καταδίκη της, όταν η Σύγκλητος ψήφισε για την αμοιβή του, ο τριβούνος των πληβείων Ιούνιος Όθων παρενέβη με το βέτο του. Σύμφωνα με τον Τάκιτο, αυτό οδήγησε σε μία διαμάχη μεταξύ του Βιτέλλιου και του Όθωνα, η οποία κατέληξε στην εξορία του Όθωνα. Την ίδια χρονιά ο Βάλβος κατηγορήθηκε μαζί με την Αλβουκίλα, «διαβόητης για τον αριθμό των εραστών της», ότι στερήθηκε τον τίτλο του συγκλητικού, και εξορίστηκε σε ένα νησί, η οποία έγινε δεκτή «με έντονη ικανοποίηση, καθώς ο Βάλβος ήταν γνωστός για την άγρια ευγλωττία του, και την προθυμία του να επιτίθεται σε αθώους». 

Προφανώς ο Βάλβος ανέκτησε την ιδιότητά του ως συγκλητικός, καθώς αργότερα έγινε ύπατος, αν και ο Στίβεν Ράτλητζ αναφέρει την πιθανότητα, ο γιος του να ήταν ο ύπατος. 

Σε κάποιο σημείο της σταδιοδορμίας του, ο Βάλβος ενεπλάκη σε μία περίφημη νομική υπόθεση, την pro *Voluseno Catulo*, που αφορούσε τον Λεύκιο Βολουσηνό Κάτουλο . Ενώ γνωρίζουμε από τον Κουϊντιλιανό τα ονόματα των υπερασπιστών του, στους οποίους περιλαμβάνονται ο Γναίος Δομίτιος Άφερ και ο Γάιος Πασιηνός Κρίσπος, καθώς και ο Βάλβος, δεν γνωρίζουμε τίποτε για τις κατηγορίες, την ετυμηγορία ή τους εισαγγελείς. Αν και ένας ερευνητής χρονολογεί την υπόθεση πριν από την εξορία του Βάλβου, ο Ράτλητζ πιστεύει, ότι από τη στιγμή που ο Βάλβος αποκαταστάθηκε στην προηγούμενη κατάστασή του, «δεν υπάρχει λόγος να μην την αποδώσουμε στη βασιλεία του Γάιου ή στις αρχές της βασιλείας του Κλαύδιου». 

Ο Λαίλιος Βάλβος είναι γνωστό ότι είχε μία κόρη, τη Λαιλία, μία Εστιάδα Παρθένα, η οποία απεβίωσε το έτος 64. 

## Αναφορές

Κατηγορία:Ύπατοι της Ρωμαϊκής Αυτοκρατορίας
Μάρκος Πομπήιος Σιλβανός Σταβέριος Φλαβιανός

Ο **Πομπήιος Σιλβανός**, λατιν.: *Pompeius Silvanus*, πλήρως **Μάρκος Πομπήιος Σιλβανός Σταβέριος Φλαβιανός**, λατιν.: *Marcus Pompeius Silvanus Staberius Flavinus* ή **Φαλβιανός**, λατιν.: *Flavianus* (απεβ. το 83), ήταν Ρωμαίος συγκλητικός, που διετέλεσε ύπατος δύο φορές.

Ο Βέρνερ Εκ έχει δηλώσει ότι καταγόταν από την Αρελάτη, αλλά σίγουρα καταγόταν από τη Ναρβωνική Γαλατία. Ο Σιλβανός ήταν γιος του συγκλητικού Μ. Πομπήιου Μ. Πρίσκου, γνωστού από ένα αδημοσίευτο *senatus consultum* του 20 μ.Χ.  Τα τρία επιπλέον ονοματεπώνυμα του ονόματός του -- "Σιλβανός Σταβέριος Φλαβιανός" -- οφείλονται είτε σε υιοθεσία εκ διαθήκης, είτε στην οικογένεια της μητέρας του.

Η πρώτη φορά που ήταν ύπατος, ήταν αντικαταστάτης ύπατος για το διάστημα (nundinium) του 45, όπως και ο συνάδελφός του Αύλος Αντωνίνος Ρούφος. Αυτού του αξιώματος ακολούθησε σε λίγο περισσότερο από δέκα χρόνια αργότερα η ανάληψη του αξιώματος του ανθύπατου Αφρικής από το 56 έως το 58.  Μετά την επιστροφή του στη Ρώμη, ο Σιλβανός κατηγορήθηκε για πράξεις, που σχετίζονταν με την διακυβέρνησή του, αλλά αθωώθηκε από τον Αυτοκράτορα. 

Κατά τη διάρκεια του έτους των Τεσσάρων Αυτοκρατόρων, ο Σιλβανός διορίστηκε κυβερνήτης της Δαλματίας από τον Γάλβα. Ο Τάκιτος τον περιγράφει ως «πλούσιο και προχωρημένο στην ηλικία»,  κάτι που πιθανότατα ήθελε ο Γάλβας: μία αυτάρεσκη, μη οντότητα, που να επιβλέπει μία σημαντική επαρχία. Ωστόσο, αποδείχθηκε εύκαμπτος από τον *[[Λεγάτος (Αρχαία Ρώμη)|λεγάτο λεγεώνας (legatus legionis)]]* Λεύκιο Άννιο Βάσο, ο οποίος τον ενθάρρυνε να υποστηρίξει τον Βεσπασιανό στην κρίσιμη στιγμή.  Σε ανταμοιβή για την αφοσίωσή του, ο Φλαβιανός διορίστηκε ύπατος για δεύτερη φορά για το διάστημα (nundinium) είτε του Μαρτίου-Απριλίου, είτε του Μαΐου-Ιουνίου του 76, ως συνεργάτης του Λεύκιου Τάμπιου Φλαβιανού. 

Μία επιγραφή που έχει ανακαλυφθεί στην Κροατία βεβαιώνει, ότι ο Σιλβανός διόρισε αρκετά άτομα για να διαιτητεύσουν μία συνοριακή διαμάχη μεταξύ της Αλβέριας (σύγχρονης Μπιελίνα) και της Ασσερίας (σύγχρονο Ποντγκράτζε). 

Ο Σιλβανός διορίστηκε ύπατος για τρίτη φορά για το έτος 83, αλλά απεβίωσε πριν προλάβει να αναλάβει τα καθήκοντά του.  Ο Τάκιτος αναφέρει ότι ο Σιλβανός δεν είχε παιδιά. 

## Αναφορές

Κατηγορία:Ύπατοι της Ρωμαϊκής Αυτοκρατορίας
C2H2F2

* Γενικός χημικός τύπος δύο (2) ισομερών θέσης οργαναλογονιδίων, που ακολουθούν παρακάτω με βαθμό ακορεστότητας 1, και έχει μοριακή μάζα 64,03 amu.

# 1,1-διφθοραιθένιο με ημισυντακτικό τύπο **CH<sub>2</sub>=CF<sub>2</sub>**.
# 1,2-διφθοραιθένιο με ημισυντακτικό τύπο **FCH=CHF**, σε δυο γεωμετρικά ισομερή

Κατηγορία:Αποσαφηνίσεις χημικών τύπων
Κατηγορία:Οργανικές ενώσεις φθορίου
Κατηγορία:C2
Κατηγορία:Ακόρεστες ενώσεις
Σέξτος Παλπέλιος Ίστερ

Ο **Σέξτος Παλπέλιος Ίστερ**, λατιν.: *Sextus Palpellius Hister,* ήταν Ρωμαίος συγκλητικός και στρατηγός, που δραστηριοποιήθηκε κατά τη διάρκεια του Πριγκιπάτου. Διετέλεσε αντικαταστάτης ύπατος στο *διάστημα* (nundinium)  του Μαρτίου-Ιουλίου 43, με συνάδελφο τον Λεύκιο Πεδάνιο Σεκούνδο. 

Μία επιγραφή από την Πιέτας Ιουλία στην Ιστρία, που ανεγέρθηκε από τον Γάιο Πρέκιο Φήλικα Ναπολιτανό, μας παρέχει πολλές λεπτομέρειες για τη *[[Cursus honorum|σειρά αξιωμάτων]]* (cursus honorum) του, αν και όχι με χρονολογική σειρά.  Ο Ίστερ ξεκίνησε τη σταδιοδρομία του ως ένας από τους *δέκα άνδρες δικαστικούς* (decemviri stlitibus judicandis), μία από τις τέσσερις επιτροπές που αποτελούσαν τους *[[Εικοσιέξι άνδρες|είκοσι άνδρες]]* (vigintiviri)· η συμμετοχή σε μία από αυτές τις τέσσερις επιτροπές ήταν ένα προκαταρκτικό, και απαιτούμενο πρώτο βήμα για την είσοδο στη Ρωμαϊκή Σύγκλητο. Το επόμενο τεκμηριωμένο αξίωμά του ήταν τριβούνος του στρατού της Λεγεώνας XIV Γεμίνα, που εκείνη την εποχή βρισκόταν στο Μογουντιάκον στην Άνω Γερμανία. Από το παραδοσιακό Δημοκρατικό *σύστημα*, σε αυτήν την επιγραφή καταγράφονται μόνο τα αξιώματα του τριβούνου των πληβείων και του πραίτορα, αλλά μπορεί κανείς να υποθέσει ότι ήταν και ταμίας (quaestor). Η επιγραφή βεβαιώνει επίσης ότι ήταν *[[Λεγάτος (Αρχαία Ρώμη)|λεγάτος]]*, κάτι που θα μπορούσε να σημαίνει είτε ότι ήταν κυβερνήτης μίας αυτοκρατορικής επαρχίας, είτε ότι ήταν διοικητής μίας ρωμαϊκής λεγεώνας και κυβερνήτης μίας δημόσιας επαρχίας. Ενώ ο Ίστερ ήταν πραίτωρ, επέτυχε επίσης την τιμή να είναι *[[Κόμης (Ρωμαϊκή Αυτοκρατορία)|κόμης (comites)]]* ή ακόλουθος του Αυτοκράτορα Κλαύδιου.

Ένα αξίωμα που κατείχε ο Ίστερ, το οποίο δεν κατονομάζεται συγκεκριμένα στην επιγραφή της Ιστρίας, ήταν κυβερνήτης της αυτοκρατορικής επαρχίας της Παννονίας· ο Τάκιτος είναι η πηγή μας γι' αυτό το γεγονός. Ενώ η μετάφραση των Άλφρεντ Τζον Τσερτς και Γουίλιαμ Τζάκσον Μπρόντριμπ αποκαλεί αυτόν τον κυβερνήτη «Π. Ατέλιος Ίστερ», οι εκδόσεις του Τάκιτου, πιο πρόσφατες από αυτές που χρησιμοποίησαν ο Τσερτς και ο Μπρόντριμπ, τον αποκαλούν «Παλπέλιος Ίστερ». Επιπλέον, ο Π. Ατέλιος Ίστερ δεν μαρτυρείται με άλλο τρόπο. Ο Τάκιτος βεβαιώνει ότι ο Παλπέλιος Ίστερ κατείχε αυτή τη θέση το έτος 50, όταν ο Βάννιος, βασιλιάς των Κούαδων, εκδιώχθηκε από τον θρόνο και το βασίλειό του από τον Βιβίλιο, βασιλιά των Ερμουντούριων, και δύο γιους της αδελφής του Βάννιου, τους Βάνγιο και Σίδο. Αν και ο Αυτοκράτορας Κλαύδιος αρνήθηκε να παρέμβει σε αυτή τη σύγκρουση, έδωσε εντολή στον Ίστερ να στρατοπεδεύσει στις όχθες του Δούναβη τις λεγεώνες του και μερικούς επίλεκτα βοηθητικά σώματα «ως υποστήριξη στους κατακτημένους και τρόμο για τον κατακτητή, ο οποίος διαφορετικά, μέσα στην αγαλλίαση της επιτυχίας τους, θα μπορούσε να διαταράξει την ειρήνη της Αυτοκρατορίας μας». 

## Αναφορές

Κατηγορία:Ύπατοι της Ρωμαϊκής Αυτοκρατορίας
Ίαν Άρμιταζ

Ο **Ίαν Άρμιταζ** (, 15 Ιουλίου 2008) είναι Αμερικανός ηθοποιός.

Είναι περισσότερο γνωστός για τον ρόλο του ως Σέλντον Κούπερ στο *[[Young Sheldon]]*, ένα spin-off πρίκουελ του *[[The Big Bang Theory]]*, από το 2017 έως το 2024. Έπαιξε επίσης τον Ζίγκι Τσάπμαν στο *[[Big Little Lies (τηλεοπτική σειρά)|Big Little Lies]]* (2017–2019) και έκανε τη φωνή του νεαρού Σάγκι Ρότζερς στο *Scoob!* (2020) και του Τσέις στο *Paw Patrol: The Movie* (2021).

## Παραπομπές


Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Παιδιά ηθοποιοί
Κούρτιος Ρούφος

Ο **Κούρτιος Ρούφος**, λατιν.: *Curtius Rufus*, ήταν Ρωμαίος επαγγελματίας αξιωματούχος συγκλητικού βαθμού, ο οποίος αναφέρεται από τον Τάκιτο και τον Πλίνιο τον Νεότερο για γεγονότα της ζωής, που έλαβαν χώρα κατά τη διάρκεια της βασιλείας των Αυτοκρατόρων Τιβέριου και Κλαύδιου. Κατά πάσα πιθανότητα, πρέπει να εξισωθεί με τον Ρωμαίο ιστορικό του πρώτου αιώνα, Κόιντο Κούρτιο Ρούφο.

## Καταγωγή
Η γνώση της ζωής του Κούρτιου Ρούφου είναι μία συλλογή μεμονωμένων πηγών. Δεν υπάρχει συνεχής ιστορία, του τύπου που έγραψε ο Πλούταρχος και άλλοι βιογράφοι. Ο συγγραφέας μίας συνεχούς ιστορίας του Αλεξάνδρου δεν έχει καμία δική του. Πολλά μπορούν να συναχθούν από τις υπάρχουσες τυχαίες πηγές.

### Ο αυτοδημιούργητος άνθρωπος του μυστηρίου

### Ρωμαίος αποικιακός από την Προβηγκία

## Συνάντηση με τον αριθμό της Αφρικής

## Καριέρα μέσω της πραιτορίας

## Λείπουν χρόνια

## Στρατιωτική καριέρα

## Αργότερη ζωή

## Σημειώσεις

## Αναφορές
* 
* 

## Εξωτερικοί σύνδεσμοι
* 
* 
* 'Pliny Letters 7.27'
* Curtius. A poem by Letitia Elizabeth Landon from the Fate of Adelaide and Other Poems, 1821.

Κατηγορία:Ύπατοι της Ρωμαϊκής Αυτοκρατορίας
Κομητεία Αράνσας (Τέξας)

Η **Κομητεία Αράνσας** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 23.830 κάτοικοι. Η διοικητική πρωτεύουσα (*έδρα*) είναι το Ρόκπορτ.  Η κομητεία Αράνσας περιλαμβάνει την στατιστική περιοχή μικροπολιτείας του Ρόκπορτ του Τέξας.

Το 1871, η Νομοθετική Συνέλευση του Τέξας ίδρυσε την Κομητεία Αράνσας από τμήματα της Κομητείας Ρεφούτζιο και οργανώθηκε την επόμενη χρονιά. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 528 τετραγωνικών μιλίων (1.370 τ.χλμ), εκ των οποίων 276 τετραγωνικά μίλια (710 τ.χλμ) καλύπτονται από ύδατα (λίμνες, ποτάμια). 

### Γειτονικές κομητείες
* Κομητεία Κάλχουν (βορειοανατολικά)
* Κόλπος του Μεξικού (ανατολικά)
* Κομητεία Νουέσες (νότια)
* Κομητεία Σαν Πατρίσιο (νοτιοδυτικά)
* Κομητεία Ρεφούτζιο (βορειοδυτικά)

## Παραπομπές


Κατηγορία:Κομητείες του Τέξας
C2H3F3

* Γενικός χημικός τύπος δύο (2) ισομερών οργαναλογονιδίων:

# 1,1,1-τριφθοραιθάνιο με ημισυντακτικό τύπο CH3CF3.
# 1,1,2-τριφθοραιθάνιο με ημισυντακτικό τύπο FCH2CHF2.

Κατηγορία:Αποσαφηνίσεις χημικών τύπων
Κατηγορία:Οργανικές ενώσεις φθορίου
Κατηγορία:C2
Κατηγορία:Κορεσμένες ενώσεις
Κομητεία Γιοακούμ (Τέξας)

Η **Κομητεία Γιοακούμ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν
7.694 κάτοικοι. Η έδρα της κομητείας είναι το Πλέινς. Η κομητεία δημιουργήθηκε το 1876 και αργότερα οργανώθηκε το 1907. Ονομάστηκε έτσι από τον Χέντερσον Κινγκ Γιοακούμ, ιστορικό του Τέξας.

Το Νομοθετικό Σώμα του Τέξας ίδρυσε την κομητεία Γιοακούμ από την κομητεία Μπέξαρ το 1876. Η κομητεία οργανώθηκε το 1907 και η Πλέινς έγινε η έδρα της κομητείας. Το 1900, η περιοχή είχε μόνο 26 κατοίκους. Ένα ράντσο στην κομητεία εκείνο το έτος ήταν αφιερωμένο σε βοοειδή και όχι σε καλλιέργειες.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 800 τετραγωνικών μιλίων (2.100 km2), η οποία ουσιαστικά είναι ολόκληρη γη.

### Γειτονικές κομητείες
* Κομητεία Κόχραν (βόρεια)
* Κομητεία Τέρι (ανατολικά)
* Κομητεία Γκέινς (νότια)
* Κομητεία Λι, Νέο Μεξικό (δυτικά)

## Παραπομπές


Κατηγορία:Κομητείες του Τέξας
Κομητεία Γκόλιαντ (Τέξας)

Η **Κομητεία Γκόλιαντ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 7.012 κάτοικοι. Η διοικητική πρωτεύουσα (*έδρα*) είναι το Γκόλιαντ. Η κομητεία πήρε το όνομά της από τον Πατέρα Μιγκέλ Ιδάλγο ι Κοστίγια. Το «Goliad» είναι αναγραμματισμός. Η κομητεία δημιουργήθηκε το 1836 και οργανώθηκε τον επόμενο χρόνο.

Η κομητεία είναι μέρος της Μητροπολιτικής Στατιστικής Περιοχής της Βικτώριας του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 859 τετραγωνικών μιλίων (2.220 km2 ), εκ των οποίων τα 852 τετραγωνικά μίλια (2.210 km2) είναι στεριά και τα 7,4 τετραγωνικά μίλια (19 km2 ) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία ΝτεΓουίτ (βόρεια)
* Κομητεία Βικτώρια (βορειοανατολικά)
* Κομητεία Ρεφούτζιο (νοτιοανατολικά)
* Κομητεία Μπι (νοτιοδυτικά)
* Κομητεία Κάρνες (βορειοδυτικά)

## Παραπομπές


Κατηγορία:Κομητείες του Τέξας